**Professor Layton vs. Phoenix Wright: Ace Attorney** (レイトン教授VS逆転裁判 *Reiton-kyōju vs Gyakuten Saiban*, lit. *Professor Layton vs. Turnabout Trial*) on seikkailu-/pulmapeli, jonka ovat kehittäneet Level-5 ja Capcom sekä julkaissut Capcom Nintendo 3DS:lle. Peli on Level-5:n *Professor Layton* -pulmapelisarjan ja Capcomin *Ace Attorney* -seikkailupelisarjan crossover, joka yhdistelee elementtejä molemmista pelisarjoista. Peli sisältää Shu Takumin skenaariografiikoita, joka on ohjannut *Ace Attorney* -sarjaa. Pelin julkaisi Level-5 Japanissa 29. marraskuuta 2012 ja sen oli tarkoitus ilmestyä vain japanissa. Pelin saaman suosion myötä peli käännettiin englanniksi, ja Nintendo julkaisi pelin Euroopassa 28. maaliskuuta, Australiassa 29. maaliskuuta ja Pohjois-Amerikassa 29. elokuuta 2014.

Pelaaminen
----------

Pelissä seurataan Professor Laytonia, Luke Tritonia, Phoenix Wrightia ja Maya Feytä kun he ratkovat Labyrinthian mysteerin. Peli sisältää kaksi erilaista pelityyppiä, Adventuren joka sisältää elementtejä *Professor Layton* -sarjasta sekä Witch Trialin joka sisältää elementtejä *Ace Attorney* -sarjasta. Peli sisältää ääninäyttelyä sekä animoituja välikohtauksia, jotka ovat perinteisiä *Professor Layton* -sarjalle, mutta ensimmäisiä *Ace Attorney* -sarjalle.

Vastaanotto
-----------

Peli sai pääosin myönteisen vastaanoton. Metacriticin 42 arvostelun keskiarvoksi muodostui 79/100 ja GameRankingsillä puolestaan 20 arvostelun keskiarvoksi 79.40 %. Famitsu antoi pelille 35/40 pistettä. Chris Kohlerin *Wiredista* pelatessa pelin japanilaista versiota, tunsi pelin hukkaanheitetyltä tilaisuudelta crossoveriksi; kun hän ajatteli että pelimekaniikat ja hienosäätö täydensivät hyvin pelin tyyliä, hän totesi, että koska peliin tuotiin vain kaksi näyttelijää kummastakin pelisarjasta ja että peli ei vetoa uusiin, hän kuvaili kiinnostamattomien hahmojen pilaavan tarinan. Digital Spy antoi pelille 4/5 tähteä, todeten että "Jos et jumittaudu tekstien pariin, Professori Layton vs. Phoenix Wright: Ace Attorney:n crossover-peli on toisiaan täydentävää, tarjoamalla kokemuksen, jonka jälkeen et uskaltaisi vastustaa yhden päivän uudelleenpelaamista". Eurogamer antoi pelille 8/10 pistettä. IGN antoi pelille 7.8/10 pistettä kehuen pelin upeaa taiteellisuutta ja ääninäyttelyä sekä hauskaa kirjoitelmaa, mutta kritisoi puolestaan pettymyksentuottavaa juonta sekä helpotettuja haasteita.

Suomalaisilta peli sai myös pääosin positiivisen vastaanoton. *Gamereactor* antoi pelille arvosanaksi 8/10 kehuen kiehtovaa tarinaa ja tunnelmaa, hahmojen mainiota yhteensopivuutta ympäristön kanssa sekä mainioita ongelmia, mutta kritisoi turhan tyhjäkäynnin suurta määrää. *Pelaaja* antoi myös pelille arvosanaksi 8/10, sanoen että "Professor Layton vs. Phoenix Wright ei ehkä ole kummankaan sarjan parhaimmistoa, mutta se onnistuu silti nappaamaan parhaita paloja aidan molemmilta puolilta ja saa kokonaisuuden tuntumaan tuoreelta". Kati Alha V2.fi:stä antoi pelille arvosanaksi 77/100 kehuen pelien yhdistelmän toimivuutta, kerronnan dramaattisuutta sekä vihjekolikoiden käyttöä oikeudessa, mutta kritisoi edeltäjiään helpompia pulmia.

Lähteet
-------

1. ↑  TGS: Layton vs. Phoenix Wright: The Inside Story *1Up.com*.  14.9.2011.  Arkistoitu 10.1.2013. Viitattu 16.11.2014.
2. ↑  Twitter / NintendoEurope: #ProfessorLayton vs *twitter.com*.
3. ↑  NINTENDO UNVEILS NEW DETAILS ON MARIO KART 8 AND SUPER SMASH BROS. *nintendo.com.au*.  Arkistoitu 19.12.2013. Viitattu 19.5.2014.
4. 1 2  Complete Level-5 Vision conference report: Time Travellers 3DS movie, Layton-Ace Attorney crossover, more *vg247.com*.
5. ↑  Professor Layton Crossing With Ace Attorney *andriasang.com*.  Arkistoitu 17.7.2012. Viitattu 19.5.2014.
6. ↑  Report: Professor Layton vs. Ace Attorney will be out November 29 in Japan. *kotaku.com*.
7. ↑  Professor Layton vs. Ace Attorney Heads West in 2014 - Interest - Anime News Network:UK *animenewsnetwork.co.uk*.
8. ↑  Metacritic: Professor Layton vs. Phoenix Wright: Ace Attorney *metacritic.com*.
9. ↑  GameRankings: Professor Layton vs. Phoenix Wright: Ace Attorney *gamerankings.com*.
10. ↑  Famitsu - review scores (Layton Vs. Attorney review) *gonintendo.com*.
11. ↑  Objection! Layton vs. Ace Attorney Crossover Is a Missed Opportunity *wired.com*.
12. ↑  Professor Layton vs. Phoenix Wright review (3DS): A winning crossover *digitalspy.co.uk*.
13. ↑  Eurogamer: Professor Layton vs Phoenix Wright: Ace Attorney review *eurogamer.net*.
14. ↑  IGN: PROFESSOR LAYTON VS PHOENIX WRIGHT: ACE ATTORNEY REVIEW *ign.com*.
15. ↑  Gamereactor: Professor Layton vs. Ace Attorney - 25.3.2014 *gamereactor.fi*.
16. ↑  Pelaajalehti: Professor Layton vs. Phoenix Wright: Ace Attorney *pelaajalehti.com*.  [vanhentunut linkki]
17. ↑  V2.fi: PROFESSOR LAYTON VS. PHOENIX WRIGHT: ACE ATTORNEY *v2.fi*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Professor Layton vs. Phoenix Wright: Ace Attorney